અમદાવાદ, તા.13: ગુજરાતમાં ચેઇન સ્નેચિંગ હવે આમ વાત બની ગઇ છે. સૌથી વધુ ભોગ મહિલાઓ બની રહી છે, જેમાં તેમની જાનનો સૌથી મોટો ખતરો છે. ગુજરાતીઓ સોનુ પહેરીને ઘરની બહાર ન નીકળી શકે તેવી સ્થિતિ પેદા થતા ગુજરાત સરકાર એલર્ટ બની છે. મહિલાઓના પવિત્ર મંગલસૂત્ર, ચેઇન અને કિંમતી ઘરેણા જેવી સ્નેચિંગની ઘટનાઓને અંકુશમાં લેવા માટે કડક હાથે કામ લેવા આઇ.પી.સી.માં નવી કલમો ઉમેરીને રાજ્યસરકારે કડકમાં કડક સજા કરવાનો નિર્ણય કર્યો છે. આ માટે રાજ્યસરકાર વટહુકમ પણ બહાર પાડશે, એમ ગૃહ રાજ્યપ્રધાન પ્રદિપસિંહ જાડેજાએ જણાવ્યું હતું.